REPUBLIKA HRVATSKA

VUKOVARSKO-SRIJEMSKA ŽUPANIJA

OSNOVNA ŠKOLA NEGOSLAVCI

KLASA: 601-02/17-01/7

URBROJ: 2196-82-17-1

Negoslavci, 29. rujna 2017.

Broj telefona i fax: 032-517-976

Ravnatelj: 032-517-977

http://os-negoslavci.skole.hr

E-mail adresa: ured@os-negoslavci.skole.hr

Ravnatelj: Branislav Danilovac, prof.

PLAN I PROGRAM RADA PREDŠKOLE PRI OŠ NEGOSLAVCI

-obvezni i redoviti-

U PEDAGOŠKOJ 2017./ 2018. GODINI

Negoslavci, rujna 2017.

SADRŽAJ

UVOD.........................................................................................................................................4

USTROJSTVO RADA...............................................................................................................4

MATERIJALNI UVJETI...........................................................................................................5

NJEGA I SKRB ZA TJELESNI RAST, RAZVOJ I ZDRAVLJE DJECE...............................6

ODGOJNO – OBRAZOVNI RAD............................................................................................7

USAVRŠAVANJE ODGOJNIH DJELATNIKA......................................................................8

SURADNJA S RODITELJIMA.................................................................................................9

SURADNJA S VANJSKIM USTANOVAMA..........................................................................9

PODRUČJA I SADRŽAJ AKTIVNOSTI I FINANCIRANJE PROGRAMA..........................9

VREDNOVANJE PROGRAMA..............................................................................................10

**NAŠA MISIJA**

Program predškole usmjeren razvoju dječjih potencijala, poštivanju dječjih prava i uvažavanja individualnih potreba djeteta. Roditeljima pružamo podršku i pridonosimo razvoju roditeljskih kompetencija.

**NAŠA VIZIJA**

Predškolska ustanova kao sigurno mjesto rasta i razvoja svakog pojedinca.

**UVOD**

U planiranju aktivnosti vodimo se načelima individualizma, nepristranosti i interdisciplinarnosti.

Bitne pretpostavke ostvarivanju ciljeva su:

Podizanje stručnih kompetencija odgajateljice, kvalitetna suradnja na relaciji roditelj-predškola, prepoznatljivosti i podrška lokalne zajednice. Program ćemo provoditi u skladu sa suvremenom kompetencijom predškolskog odgoja i obrazovanja polazeći od stvarnih potreba djeteta i njegove osobnosti, a sve u stalnoj dinamičkoj interakciji s obitelji i okruženjem. Timskim djelovanjem želimo unaprijediti i razvijati kvalitetniju razinu suradničkih odnosa te i dalje biti ustanova koja uči, koja je u stalnom stupnju promjene i istraživanja vlastite odgojno-obrazovne prakse. Roditelje uvažavamo kao ravnopravne članove, koji ustanovu obogaćuju svojim individualnim posebnostima te svojom vlastitom kulturom i time pridonose kvaliteti ustanove u cjelini.

**USTROJSTVO RADA**

Cilj je praćenje potreba korisnika i stvaranje optimalnih uvjeta za život i rad funkcionalnom organizacijom rada, radnim vremenom. Ustrojstvo rada za pedagošku 2017./2018. godinu odvijati će se prema planu i programu koji se temelji na Zakonu o predškolskom odgoju i obrazovanju, Programskom usmjerenju odgoja i obrazovanja djece predškolske dobi, Državnom pedagoškom standardu predškolskog odgoja i naobrazbe i drugim važećim dokumentima. Ustrojstvo ustanove postavit će se tako da se poštuje pravo svakog pojedinca u ustanovi uz istovremenu osobnu odgovornost u odnosu na vlastito djelovanje. Važno je osigurati zadovoljavanje specifičnih potreba, osobnih ritmova i individualno različitih strategija učenja djece.

Pedagoška godina započela je 4. rujna 2017. godine a završava 15. lipnja 2018. godine.

U predškolu je upisano 22 djece.

Zimski raspust počinje 27. prosinca a završava 12. siječnja 2018. godine. Proljetni raspust traje od 29. ožujka do 6. travnja 2018. godine.

Rad predškole 8:00 – 13:00 sati.

Rad odgajateljice 7:00 – 13:00 sati.

Program će se realizirati u OŠ Negoslavci za djecu rođenu od 1. travnja 2011. godine do 31. prosinca 2012. godine za područna mjesta Negoslavci, Čakovci, Orolik, Borovo naselje. Program će realizirati odgajateljica, koja ostvaruje suradnju s roditeljima, s pedagogom analizira i vrednuje program, odlazi na stručne skupove.

Ostali djelatnici: Ravnatelj škole Branislav Danilovac osigurava uvjete za optimalan rad predškole (oprema, prostor i nastavna sredstva i pomagala) te vodi brigu o realizaciji programa.

Uspostavljat će veze sa čimbenicima izvan ustanove koji mogu pomoći pri organizaciji i provedbi predviđenog programa.

Pedagog škole Nikola Radišić sudjeluje u planiranju, radu s djecom, voditeljem, roditeljima organizira i provodi ispitivanje zrelosti za polazak u školu i provjerava realizaciju programa.

**MATERIJALNI UVJETI**

Predškola je smještena u zgradi OŠ Negoslavci. Učionica ima 60 m2, opremljena je raznovrsnim didaktičkim materijalom: VHS player, DVD player, TV u boji, CD player, kazetofon, printer, uređaj za fotokopiranje, prijenosno računalo. Redovno poslovanje kao i investicijsko mora biti planirano i uklopljeno u proračun Općine Negoslavci. Želja nam je da u ovoj pedagoškoj godini obnovimo igralište. Tijekom godine ćemo prema potrebi samostalno vršiti popravke prostorija u kojima borave djeca. Raditi na maksimalnom prilagođavanju prostora za sprečavanje ugroženosti djetetova zdravlja i sigurnosti u unutarnjim i vanjskim prostorima predškole. Raditi na stvaranju okruženja u kojem se dijete osjeća sigurno i dobro došlo, okruživati ga toplinom, razumijevanjem i suosjećanjem. Stvarati okruženje u kojem se poštuje osobnost svakog djeteta:

* u kojem dijete slobodno bira svoje aktivnosti, zadovoljava svoju znatiželju i vrši istraživanja;
* okruženje u kojem će dijete slobodno izmijeniti svoje mišljenje, ideje, svoje osjećaje i želje;
* u kojem se njeguje kvalitetan odnos između roditelja, djece i svih zaposlenika;
* utjecati na podizanje kvalitete uvjeta rada odgajateljice i ostalih zaposlenika.

Prostor predškole opremljen je namjenskim namještajem. Kuhinja je opremljena prema važećim sanitarnim propisima, količina posuđa omogućuje samoposluživanje djece pri užini. Sanitarni prostori su opremljeni za djecu školske dobi. U hodniku se nalazi garderobna vješalica s niskim klupicama za izuvanje. Namještaj je dovoljan za upisan broj djece. Soba za boravak djece opremljena je namještajem koji omogućuje formiranje raznih centara aktivnosti, centri likovnih aktivnosti kutić lutaka, knjige.

**Unutarnji prostor**

 Rad Predškole provodi se u zgradi seoske Osnovne škole. U zgradi u isto vrijeme borave predškolska i školska djeca što često stvara probleme iako se trudimo da ih bude što manje.

 Škola nema dvoranu u kojoj bismo mogli unaprjeđivati tjelesni razvoj djece. Za sada je provođenje fizičkih aktivnosti s djecom svedeno na boravak u holu škole i dvorištu koje je ograničeno meteorološkim prilikama. U kišnim razdobljima i prilikom maglovitih dana, djeca ne izlaze na zrak niti su u mogućnosti provoditi kvalitetan tjelesni odgoj.

 Koliko su nam financijske mogućnosti dozvoljavale, tijekom godine nabavljali smo igračke, didaktička sredstva, slikovnice, stručnu literaturu za odgojitelja.

**Vanjski prostor**

 Vanjski prostor za boravak djece koristimo školsko dvorište. U dvorištu su postavljene sprave: ljuljačke, klackalice, tobogani, penjalice ali zbog boravka i školske djece većina ih je pokidano.

 Odgojiteljica će u suradnji s ravnateljem i Općinom Negoslavci nastojati u toku iduće godine pronaći financijska sredstva kako bi se sve obnovilo.

**NJEGA I SKRB DJECE ZA TJELESNI RAST, RAZVOJ I ZDRAVLJE DJECE**

Njega i skrb djece u predškoli obuhvaća:

* poticanje razvoja tjelesne i zdravstvene kulture radi očuvanja i unapređenja zdravlja djece;
* prevencija karijesa i zaštita oralnog zdravlja;
* pravilna prehrana djeteta predškolske dobi glede motivacije od strane roditelja i odgajateljice.

Tjelesna i zdravstvena kultura

Tjelesne aktivnosti pridonose tjelesnom i psihičkom zdravlju djeteta, većoj radnoj i socijalnoj sposobnosti:

* prikupljanje stručne literature o tjelesno-zdravstvenoj kulturi;
* razvijanje pozitivne slike o sebi;
* poticanje razvoja zdravstvene kulture radi čuvanja i unapređivanja zdravlja djece;
* kontinuirano i kvalitetno zadovoljavanje djetetove potrebe za igrom i kretanjem;
* usvajanje navika zdrave prehrane i načina života;
* stvaranje uvjeta da se prilikom bavljenja tjelesnom aktivnostima djeca osjećaju zadovoljno;
* razvijanje svjesnosti i praktičnih vještina koje će doprinijeti omjeru unesene i utrošene energije.

Prevencija karijesa

Oralno zdravlje preduvjet za očuvanje zdravlja djeteta:

* razvijanje svijesti o važnosti higijene usne šupljine;
* usvajanje i poticanje navike pranja zubi;
* organizirati predškolcima posjet i upoznavanje stomatološke ordinacije;
* identificiranje djece potencijalnim oštećenjima i motiviranje djece i roditelja ka odlasku stomatologu;
* stvaranje uvjeta za provođenje radnje pranja zubi;
* organiziranje posjeta stomatologa našoj skupini;
* prikupljanje stručne literature o važnosti oralne higijene;
* poticanje zdrave prehrane koja je jedan od preduvjeta za zdravlje zubi.

Prehrana

Dobro uravnotežena prehrana je važna za rast i razvoj pojedinca u njegovoj najranijoj dobi, kao i kroz cijeli život.

* briga za zdravlje djece predškolske dobi;
* podizanje nivoa svijesti odraslih osoba o važnosti pravilne prehrane;
* podizanje nivoa svijesti odraslih osoba o utjecaju nepravilne tjelesne težine na razvoj određenih bolesti kod djeteta a i u kasnijim fazama života;
* identificiranje djece s posebnim prehrambenim potrebama, pružanje stručnih informacija roditelja;
* poticanje odgajateljice na individualni rad sa djecom sa specifičnostima u zadovoljavanju prehrambenih potreba;
* prikupljanje stručne literature o navedenoj temi;
* upoznavanje roditelja, odgajateljice, kuharice, sa novim spoznajama glede pravilne prehrane;
* kontinuirano praćenje stanja uhranjenosti, rasta, razvoja djece putem podataka dobivenih antropometrijskim mjerenjem svakih 6 mjeseci;
* dokumentiranje dobivenih podataka o rastu i razvoju djece;
* prezentirati roditeljima ukazujući na odstupanja po potrebi obaviti individualne razgovore.

**ODGOJNO – OBRAZOVNI RAD**

PROGRAM PREDŠKOLE

Program predškole je obavezan program odgojno-obrazovnog rada za svu djecu u godini prije polaska u školu. Pri kreiranju programa, polazimo od osnovnih i psiholoških potreba djeteta, iz razloga što je osnovni preduvjet poboljšanja kvalitete djetetova života, pravo na kvalitetan odgoj i obrazovanje.

Primarni cilj predškole je poticati djetetov razvoj i odgoj djeteta. Programom nastojati će se osigurati poštovanje prava djeteta te poštovanje osobnosti i individualnih potreba djeteta. Programom predškole nastojat će se kod djece razvijati emocionalna inteligencija i razvijanje samopouzdanja. Osjetljivost djece na potrebe drugih je vrlo bitna i jedan od glavnih ciljeva predškole. Naučiti čitati i pisati je ono što se nastoji ostvariti u predškolskom programu, iako je zadaća kojoj se posvećuje nešto manje pažnje. Ono što se nastoji ostvariti s predškolskom djecom u programu predškole je razvoj cjelokupne osobnosti djeteta. Prihvaćanje neuspjeha, pravo na greške i strpljivost, kvalitete su koje će djetetu pomoći u savladavanju školskih obveza i koje su samim programom predškole nastoje razviti.

MOGUĆE TEME

* Prilagodba na novu sredinu, upoznavanje s vršnjacima
* Poštujemo pravila i sami ih sebi postavljamo
* Osamostaljivanje u svakodnevnim aktivnostima (korištenje toaleta, pranja ruku, samostalno svlačenje, oblačenje, vezanje vezica), stjecanje osnovnih higijenskih navika
* Promet, ponašanje u prometu, prometni znakovi, opasnosti u prometu
* Moja obitelj
* Ekološke teme – Jesen, Zima, Proljeće, Ljeto
* Blagdanske teme – Sveti Nikola, Nova godina, Božić, vrtićka Slava, Uskrs, Majčin dan
* Mi putujemo
* Zajednica živih bića, kućnih ljubimaca, seosko gospodarstvo
* Zdrava i raznovrsna hrana
* Upoznavanje dječjih bajki – čitanje i pričanje
* Upoznavanje boja
* Vježbanje motorike
* Rješavanje grafo-motoričkih zadataka
* Igre riječima i slovima, brojevima
* Moja domovina, selo
* Očuvanje zdravlja i okoliša
* Male tjelesne aktivnosti
* Suradnja sa stomatologom, pedijatrom

DOBNA SKUPINA (5 – 6 godina) DJECE

Stvaranje uvjeta za potpun i skladan razvoj djetetove osobnosti, doprinos kvaliteti njegova odrastanja i posredno kvaliteti njegova obiteljskog života te osiguravanje takvih uvjeta koji jamče razvoj svih sposobnosti svakog djeteta i osiguravaju jednake mogućnosti svoj djeci.

Odgojno – obrazovni rad se zasniva na humanističko – razvojnoj koncepciji. U odgoju se uvažava djetetovo dostojanstvo i dijete kao vrijednost samo po sebi. Cilj programa je unapređivanje kvalitete djetetova života u cjelini.

U našoj je ustanovi odgojno – obrazovni proces usmjeren poticanju cjelovitog razvoja djeteta, što uključuje:

* poticanje tjelesnog rasta i razvoja;
* poticanje razvoja stvaralaštva i kreativnosti;
* poticanje spoznajnog razvoja;
* poticanje razvoja komunikacije;
* poticanje socijalnog i emocionalnog razvoja.

SADRŽAJ

* Prije polaska u vrtić omogućiti djetetu povremene posjete u skupini
* Dopustiti zajednički boravak roditelja i djeteta u skupini
* Upoznati dijete s prostorom vrtića, odgajateljicom, djecom i ostali osobljem škole
* Omogućiti djeci spontano izražavanje i poticati raznovrsne oblike komunikacije
* Imati u vidu osobne dječje interese, potrebe i želje
* Raditi na bazi dogovora, dragovoljnosti, spontanosti
* Poticati aktivnosti koje doprinose formiranju pojam ja
* Prepoznati djecu s posebnim potrebama, te planirati individualne zadatke i aktivnosti
* Uočiti nadarenu djecu te ima omogućiti zadovoljavanje njihovih posebnih interesa (glazbena radionica, likovna radionica)
* Organizirati igre i aktivnosti u kojima će dijete otkriti nove načine uz prirodni i neoblikovani materijal
* Otklanjanje stresne situacije
* Raditi na temu nasilnog rješavanja sukoba ili problema
* Stvaranje uvjeta za razvoj djece u skladu sa specifičnostima višekulturne sredine

**USAVRŠAVANJE ODGOJNIH DJELATNIKA**

Tijekom pedagoške godine odgojiteljici će se omogućiti profesionalni i osobni razvoj i usavršavanje na suvremen način kroz obrazovanje po osobnom interesu i izboru sadržaja edukacije. Stručno usavršavanje provodit će se putem seminara i stručnih aktiva izvan Ustanove, prema katalogu stručnih skupova.

**SURADNJA S RODITELJIMA**

1. Inicijalni intervju s roditeljima novo primljene djece
	1. prikupljanje anamnestičkih podataka
	2. informiranje i savjetovanje u procesu prilagodbe
	3. evaluacija procesa adaptacije
2. Pomoć u pripremi djeteta za školu

2.1. informiranje o stupnju razvoja djeteta

2.2. preporuka rada, savjetovanja

 3. Informiranje

3.1. priprema djece za polazak u vrtić,

3.2. adaptacija djece, priprema za školu, osobine razvoja

**SURADNJA S VANJSKIM USTANOVAMA**

Unapređenje kvalitete odgojno-obrazovnog rada zahtjeva suradnju s vanjskim stručnjacima i iz tog razloga će se prisustvovati organiziranom stručnom usavršavanju i pružanju stručne pomoći Agencije za odgoj i obrazovanje. Bitno je ostvariti dobru suradnju s Osnovnom školom Negoslavci, Dječjim vrtićima na našem području, s ciljem razmjene iskustva, korištenjem stručne literature kao i organiziranjem zajedničkih aktivnosti koje će obogatiti rad odgajatelja.

 Zbog praćenja razvoja i zdravlja djece te unapređenja kvalitete života u vrtiću surađivati će se sa pedijatrom i Zavodom za javno zdravstvo. Osigurati sigurnost djece u predškoli bitna je zadaća odgajateljice i drugih zaposlenih pa će se iz tog razloga surađivati sa Policijskom upravom Vukovar, Javnom vatrogasnom postrojbom te Centrom za socijalnu skrb.

**PODRUČJA I SADRŽAJI AKTIVNOSTI I FINANCIRANJE PROGRAMA**

U predškoli se provodi redoviti program predškolskog odgoja. Program se financira iz slijedećih osnova:

- prostor osigurava Osnovna škola uz odobrenje Županije za upotrebu prostora,

- opremu za rad osigurava Općina Negoslavci,

- program financiraju: Općina Negoslavci i roditelji, Ured Vlade Republike Hrvatske za nacionalne manjine, MZO.

U cijenu programa uračunata je prehrana djece (užina), oprema, potrošni materijal, materijalni troškovi i plaća odgojiteljice.

Ekonomska cijena ovisi o cijenama na tržištu, a njeni elementi su:

plaća djelatnice, stručno usavršavanje, oprema, prehrana, materijalni troškovi, tekuće održavanje, potrošni materijal, pretplata na časopise i stručnu literaturu. Sredstva za početak rada i sam rad osigurat će se iz Proračuna Općine, sredstava od roditelja i ostalih zakonom dopuštenih izvora

**VREDNOVANJE PROGRAMA**

Praćenje i vrednovanje programa predškole provodit će ravnatelj i pedagog škole hospitacijama, sastancima timova i neposrednim uvidom u rad. Odgojiteljica će na kraju školske godine sastaviti izvješće o radu predškole. Odgojiteljica će redovito pratiti napredovanje svakog pojedinog djeteta, pratiti odgojno-obrazovni rad svakog djeteta kroz individualni dosje postignuća prema Pravilniku o obrascima i sadržaju pedagoške dokumentacije i evidencije o djeci u dječjem vrtiću (NN 83/01.), stvarati mape njihovih radova, a na kraju će napisati mišljenje o svakom djetetu koje će poslužiti povjerenstvu za procjenu psihofizičkog stanja djeteta. Pedagog će preko upitnika za roditelje, anketa i obrazaca za praćenje napredovanja djeteta procijeniti psihofizičku spremnost djeteta za polazak u prvi razred. Cilj praćenja i vrednovanja rada predškole je unapređivanje kvalitete programa.

**Program rada predškole u OŠ Negoslavci za 2017./2018. pedagošku godinu je razmatran na sjednici Učiteljskog vijeća i Vijeću roditelja 28. rujna 2017. godine, te usvojen na sjednici Školskog odbora održanoj 29. rujna 2017. godine.**

Klasa: 601-02/17-01/7

Ur. Broj: 2196-82-17-1 Negoslavci, 29. rujna 2017. godine.

**Predsjednik Školskog odbora: Ravnatelj Osnovne škole Negoslavci:**

**Vojislav Đuračković, prof. Branislav Danilovac, prof.**